ming030890/wiki-yue-high-quality huggingface dataset:
英富曼

英富曼（英文：Informa plc）係一間總部設喺倫敦嘅英國出版、商業智能同埋展覽集團，係倫敦證券交易所上市，係富時100指數嘅成份股。佢喺43個國家設有辦事處，員工大約有11,000人。
英富曼旗下有幾個品牌，包括 Fan Expo HQ、遊戲開發者大會（英文：Game Developers Conference，GDC）、勞特利奇（英文：Routledge）、Taylor & Francis（T＆F）、 T＆F 旗下嘅 CRC Press，同埋 UBM 。
英富曼喺2018年6月收購咗聯合商業媒體（United Business Media，UBM），係佢喺北美同亞洲擴張嘅策略之一。UBM 係一間總部設喺倫敦嘅跨國媒體嘅百年老店，俾英富曼收購之前，佢喺倫敦證券交易所上市，係富時250指數嘅成份股。

歷史
英富曼本身係喺1998年由 IBC 集團公司同 LLP 集團公司合併而成。從此，英富曼擴張咗好多，包括喺2004年同出版公司 Taylor & Francis 合併，同埋喺2005年以7.68億英鎊收購人力資本開發公司 IIR 控股。喺2006年10月，德國出版公司 Springer科學+商業媒體（Springer Science and Business Media）向英富曼提出每股630便士嘅收購建議，但係喺11月初，英富曼嘅董事局拒絕咗，認為出價太低。
2007年初，董事長 Richard Hooper 喺5月宣布退休，同主要股東商量後，公司將行政總裁 Peter Rigby 調任董事長，董事總經理 David Gilbertson 調任 Rigby 之前嗰個位。 英富曼解釋 Rigby 嘅調動係因為需要維持管理層穩定，雖然呢個行動引起咗一啲爭議，因為佢冇遵循英國嘅公司治理綜合守則（Combined Code on Corporate Governance）嘅建議。
喺2008年6月8號，《星期日電訊報》透露，聯合商業媒體（UBM）提出同英富曼合併，以創建一個價值超過30億英鎊嘅媒體集團。英富曼喺同一日嘅新聞稿嗰度證實咗呢個合併建議，但係形容呢個合併建議嘅討論仍然好「初步」。  之前喺5月13號《泰晤士報》報導過，納斯達克上市嘅卡萊爾集團（Carlyle Group）同埋英國風險投資公司 Apax Partners 都考慮緊競投英富曼。 喺6月17號，英富曼同 UBM 嘅談判結束，原因係喺公開披露潛在合併之後，英富曼嘅股價迅速上漲。 喺6月26日，由 Providence Equity Partners、Carlyle Group 同埋 Hellman & Friedman 所組成嘅私募股權聯盟，提出咗一個每股506便士嘅收購價。
喺2009年5月，公司宣佈業務重組，將佢嘅業務會轉移去澤西島註冊嘅公司，但係間公司會喺瑞士嘅稅務居民，意思係佢哋會變成交瑞士稅嘅澤西島公司。
英富曼會終止為讀者提供超過50萬篇期刊文章同13,000本電子書嘅 Informaworld 網站服務。喺2011年6月開始，呢啲期刊同電子書會轉移咗去一個新嘅網站，Taylor & Francis Online。摘要、索引資料庫、參考文獻資料庫亦都會喺遲啲由 Informaworld 轉移到 Taylor & Francis Online。
喺2013年7月，公司宣布 Peter Rigby 將會喺2013年底退休，由史蒂芬 · 卡特（Stephen Carter）取代佢嘅首席執行官個位。 同樣係2013年，英富曼收購咗加拿大公司 Hobby Star Marketing , 佢哋經營加拿大 Fan Expo Canada 同多倫多漫畫大會。 之後英富曼收購咗其他會議公司，並將佢哋收歸喺佢哋嘅 Fan Expo HQ 品牌之下，包括達拉斯漫畫展（Dallas Comic Con）同 MegaCon。
喺2013年12月，英富曼收購咗 Reed Elsevier 旗下嘅 Elsevier Business Intelligence（EBI）。 EBI 業務部門包括《The Pink Sheet》、《The Grey Sheet》、《IN VIVO》、《Start-Up》等嘅出版物，同埋《Strategic Transactions》資料庫同埋一系列著名嘅會議。 EBI 嘅資產，加上 Scrip、Datamonitor 同埋其他幾間出版物，組成咗 Informa Business Information（IBI） 嘅新部門叫製藥情報（Pharma Intelligence）。
2014年1月，卡特出任英富曼嘅執行長。 2017 年 9 月，英富曼宣布將收購 Dove Medical Press。
2018年1月，英富曼宣布有意收購UBM，交易喺2018年6月完成。
2019 年，英富曼將前 UBM Life Sciences 賣俾 MJH Associates。 同年，英富曼將佢哋嘅農業情報部門賣俾 IHS Markit，用嚟換取 IHS Markit 技術、媒體同埋電信部門嘅大部分股份。同樣係喺 2019 年，英富曼將前 Penton 設計與工程、製造、能源、建築同埋商用車部門，加上前 UBM Automotive 賣俾 Endeavor Business Media。
2020年2月，英富曼將佢嘅市場分析公司、Ovum Ltd、Heavy Reading、Tractica 同埋 IHS Markit 嘅大部分技術、媒體同埋電信研究業務，整合成為一個統一品牌，叫做 Omdia。合併後嘅研究團隊包括400幾個分析師同顧問，涵蓋150個技術市場。 Omdia 每年總共發布 3,000 多份研究報告。
2022年2月，英富曼以 26 億美元嘅價格將佢嘅 Informa Pharma Intelligence 部門賣俾投資基金 Warburg Pincus。
英富曼亦喺2022年將 Lloyd's List 同 EPFR 賣俾Montagu Private Equity。
喺2023年3月嘅一個現金同股份交易之中，英富曼用7.9億英鎊嘅價格喺 Charterhouse Capital Partners 手中收購咗愛爾蘭 Tarsus Group。
喺2024年6月，英富曼宣佈結束英國嘅 Digital TV Europe 同埋 Television Business International，呢兩份出版咗新聞同分析達40年同埋36年嘅刊物。
喺2024年7月，公司達成協議，以大約12億英鎊收購媒體同活動公司 Ascential 。

營運
英富曼分為四個營運部門：英富曼連繫（Informa Connect，提供專業嘅數碼內容） 、英富曼市場（Informa Markets，提供專業展覽、數碼服務同數據解決方案）、英富曼科技（Informa Tech，提供數碼營銷服務）、同埋 Taylor & Francis（國際出版社）。
喺2021年6月，約翰域士頓（John Rishton）被任命為董事長，取代戴歷馬普（Derek Mapp）。
英屬

英屬（British）係指主權屬英國嘅地方，可謂英國領土。通常一地，分屬幾國，先至喺地名上冠以英屬，如處女島分屬英國美國，就冠名英屬處女島。或者地有同名，冠名以別，如哥倫比亞有撞名，加拿大嗰個，就叫英屬哥倫比亞，卽唐人叫卑詩省。
英屬印度

英屬印度係英國舊時喺印度次大陸嘅殖民地，1858年建制，1876年改國號做印度帝國，皇帝由英國國王兼任，1947年正式獨立同解體，分成印度同巴基斯坦兩個國，史稱印巴分治。
英屬印度洋領地

呢篇英屬印度洋領地係關於國嘅楔位文章，重未寫完嘅。麻煩你幫手充實佢。
英國電車公司

英國電車公司（British Electric Traction Company Limited），喺1985年改名為BET plc，曾經係英國一個大型工業集團。曾經係富時100成員，1996年被Rentokil收購，成為咗能多潔。
維基同享有多媒體嘅嘢：英國電車公司
705年

705年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：神龍元年（周、唐）
日本
慶雲二年
皇紀：1365年
米盧斯

米盧斯（Mulhouse）係法國東部一座城，人口11萬。呢座城貼近瑞士同德國邊境。
米積加

米積加（Mick Jagger，1943年7月26號—）係英國歌手同演員，亦係滾石樂隊其中一位創始成員，擔任主音歌手同口琴手。
米糕

米糕泛指用稻米粉做主要材料整嘅糕點，喺亞洲多地都有唔同種類嘅米糕。
米田隼也

米田隼也（1995年11月5號—）係日本足球員，打中場位置，效力長崎成功丸。
米納吉拉斯州

米納吉拉斯州（Minas Gerais）係巴西東南部一州，首府比路賀利桑特。
米禾爾足球會

米禾爾足球會（英文：Millwall Football Club，英文讀音：[ˈmɪlwɔːl]），1903年前名為米禾爾體育（Millwall Athletic），喺位於英格蘭倫敦東南部狗島西端米禾爾嘅足球會。由一班蘇格蘭船塢工人喺1885年成立，主場係可容20,146名觀眾嘅尼爾球場（The Den），於2014/15年降班到英格蘭足球冠軍聯賽作賽。2017年贏咗英甲升班附加賽冠軍，於2017/18年度球季返到英冠作賽。

乙組聯賽 冠軍
1
1987/88年。

乙組〈III〉聯賽 冠軍
1
2000/01年。

南區丙組聯賽 冠軍
2
1927/28年、1937/38年。

丙組聯賽 亞軍
2
1965/66年、1984/85年。

丙組聯賽 季軍
1
1975/76年。

丁組聯賽 冠軍
1
1961/62年。

丁組聯賽 亞軍
1
1964/65年。

南部甲組聯賽 冠軍
2
1894/95年、1895/96年。

聯合聯賽 冠軍
2
1896/97年、1898/99年。

西部甲組聯賽 總冠軍
2
1907/08年、1908/09年。

足總盃 亞軍
1
2004年。

足總青年盃 冠軍
2
1979年，1991年。

英格蘭聯賽團體盃 冠軍
1
1982/83年*。
*呢場決賽並不獲確認為依家英格蘭聯賽錦標嘅紀錄，係喺停辦德士古盃/英蘇盃同埋創辦英格蘭聯賽錦標之間嘅真空期舉辦嘅競賽。
米粉

米粉係用米做主要材料整成嘅細長條狀嘢食，喺中國大陸南方、台灣、東南亞由於盛產稻米，所以比較流行。米粉質地柔韌，富有彈性，水煮唔糊湯，乾炒唔易斷。
唔同地區嘅米粉由於製法唔同，會有唔同嘅長短、粗細、質地同口味。米粉嘅日文「ビーフン」係沿用台語嘅「bi-hun」。

起源
據講係古代中國五胡亂華時期民眾避居南方而產生嘅嘢食。一個講法係為咗方便帶住走難同食用，因為米粉預先煮熟，令烹煮容易，出外帶走亦方便。
另一講法係當時漢人南遷華南地區，卻但就好懷念北方嘅麵，因此以稻米取代麥榨條嚟食，根據《新竹市志》上嘅記載：「五胡亂華，華人南遷閩浙時，仍以稻米榨條而食，即當今之米粉也」、「米粉之製法由福建惠安傳入台灣」。
米粉喺以前算得上係「高級食品」，只有喜慶宴客、特殊節日先會以「炒米粉」招待人客。

料理方法
喺台灣，湯米粉、炒米粉係常見嘅小食。
喺貴州、重慶一帶嘅米粉味道相當辣，一碗湯幾乎都係紅色嘅。貴州遵義、重慶合川地區居民大都以紅湯嘅羊肉米粉做每日嘅早餐。
南昌炒粉亦係南昌當地著名小食，其中以牛肉炒粉為上品。
喺香港，星洲炒米就係辣味炒米粉，同時亦有以湯佐食嘅，普遍使用由廣東東莞製造嘅東莞米粉。
喺桂林，桂林米粉有鹵菜粉、湯粉兩種，另外重有牛腩粉、生菜粉同馬肉米粉等幾種。
喺柳州，出名嘅螺螄粉，攞螺螄煲成湯煮成，味道濃郁，近年喺網絡上比較出名。
喺北海，比較出名嘅係海鮮粉；欽州比較出名嘅係豬腳粉；防城港比較出名嘅係越南雞粉（來自越南，見下）；鬱林比較出名嘅係牛腩粉；啲城市嘅粉基本都係扁粉，而嘸似桂林、柳州啲粉一般肯攞圓粉來做。
越南出名嘅係北越嘅越南河粉（越南文：𡂄） ，同埋南越嘅越南圓粉或者話米線（越南文：𥻸），由於喺西方國家多越南人整食肆所以出名。其中越南河粉最出名係喺河內嘅河粉，圓粉最出名係順化牛肉粉。
喺泰國，米粉湯亦係常見嘅小食。
編碼理論

編碼理論（coding theory）係資訊理論嘅一個子領域，專門研究點樣喺將資訊編碼做訊號嗰陣令效率最大化同令誤差最少化。
編年史

編年史，又叫年代記，係史書嘅體裁，用年代去排序紀錄歷史事件。
編程哥爾夫

編程哥爾夫（英文：Code golf）係一種休閒嘅編程比賽模式，參賽者要用最短嘅程式碼去完成題目。有時比賽嘅名會加埋個程式語言名落去，即係話只限於用呢一種語言，例如Perl golf就係淨係用Perl嘅編程哥爾夫。

歷史
揀定一種程式語言嘅話，畀一個想要嘅輸出，能夠做到呢個輸出嘅最短程式就係呢個輸出嘅Kolmogorov複雜度，源於1963年Andrey Kolmogorov對佢嘅數學研究。不過，編程哥爾夫係進一步嘅推廣，因為佢唔單止要求一個固定嘅輸出，可以有幾組嘅輸入—輸出，並用文字向參賽者描述題目嘅要求。
「編程哥爾夫」呢個名第一次出現係同Perl語言一齊，之後演變成用Perl嚟寫一個程式嚟做RSA加密，變得更加流行，但係其實喺早期嘅APL程式員之間已經有類似嘅玩法。呢種為咗縮短程式碼無所不用其極嘅玩法嘅難度一早已經被人認知，例如一份1962年Regnecentralen GIER電腦嘅編程手冊就話：「用最短嘅程式碼嚟寫程式係一種嘥時間嘅運動」並建議實際寫程式嗰陣唔好咁做。今時今日嘅編程哥爾夫已經唔在限制於用Perl語言，甚至推動咗一啲專門用嚟玩哥爾夫嘅語言（golfing languages）。

詞源
編程哥爾夫呢個名係嚟自哥爾夫球呢種運動，因為同大部份嘅運動或者遊戲計分方法相反，哥爾夫球係愈低份愈好，編程哥爾夫都一樣，程式碼愈短愈好。

哥爾夫語言
有好多種程式語言係專登為咗玩編程哥爾夫而創造出嚟嘅，例如GolfScript、Flogscript同Vyxal等等，佢哋係圖靈完整嘅語言，而且有一啲特別嘅指令可以好方便咁縮短程式碼，不過代價就係大大咁犧牲咗可讀性（readability），所以好多都被歸類到esoteric嘅程式語言，唔適合一般產品開發用。不過，有啲設計嚟做一般用途嘅程式語言都好適合用嚟玩哥爾夫。

呢度係一段可以印圓周率頭1000個位出嚟嘅GolfScript碼：
;''
6666,-2%{2+.2/@*\/10.3??2*+}*
`1000<~\;
佢會「3141592653…」咁樣印1000個位出嚟。
編程哥爾夫嘅網站通常都會包括幾種哥爾夫語言畀啲參賽者用，除咗上面講過嘅幾種之外，仲有05AB1E、Husk、Pyth、CJam、Jelly等等。

編程哥爾夫嘅種類
有啲編程哥爾夫無任何嘅限制，呢啲題目贏嘅好多時都會係啲專門嘅哥爾夫語言，亦都推動咗好多專明嘅語言誕生。另外，好多題目都有時間限制（time limit）。
編譯期

編譯期（英文：compile time）係指一段程式碼由編譯器轉化緊做機械碼嘅嗰段時間，通常發生喺執行期之前。
編曲

編曲係指為將一段樂曲作出適當嘅改動，令佢適合用某種或者某啲樂器演奏，又或者喺唔改變佢嘅整體結構嘅大前題之下令佢乎合某啲其他目的，例如如果得段旋律，編曲可以係配伴奏。如果針對嘅樂器係成隊樂團，呢個工序又叫配器。
呢個工序對歌曲表現力嘅影響非常大，因為樂器嘅演奏可以補充、豐富歌手所唱嘅旋律。
編譯器

編譯器（英文：compiler）係種電腦語言嘅翻譯程式，可以將用某種高階程式語言寫成嘅原始碼（原始語言），轉換成某種比較低階嘅目標語言。
目標語言通常係指機械碼，但係編譯器亦都可以將高階語言翻譯成組合語言，或者係另一種高階語言。如果目標語言係組合語言，編譯器可以再用組合器將組合語言轉成機械語言。
譯出來嘅機械語言未必係架電腦會識睇嘅嘢。如果唔識睇有兩個可能。譯出來嘅可能係第架機嘅機械語言，呢種情形下個編譯器叫交叉編譯器（cross compiler）；又或者譯出來嘅可能係一種假想嘅機械語言（例如 Java 嘅情形就通常就係咁），呢個情形下呢種咁機械碼就要再用嗰種假想嘅虛擬機（一種直譯器）再處理先會行得旭。
藤井貴

藤井貴（1986年4月28號—）係日本足球員，司職前鋒，效力過磐田山葉，愛媛FC，秋田藍閃電，及FC琉球。
藤井貴之

藤井貴之（1993年6月18號—）係日本足球員，司職前鋒，效力鹿兒島聯。
藤井樹

藤井樹（1976年9月10號—），本名吳子雲，台灣網路作家。網路ID為Hiyawu，意思係「嗨呀 吳」。國立勤益技術學院工業工程與管理系畢業。早期作品以校園言情小說為主，2016年拍攝首部個人小說改編嘅電影《六弄咖啡館》。
藤原令子

藤原令子 ，係日本嘅一個女演員。

拍過嘅作品一覽
呢個表唔完整，歡迎加料。
藤井航大

藤井航大（1991年1月13號—）係日本足球員，司職後衞，效力町田澤維亞。
藤井陽也

藤井陽也（2000年12月26號—）係日本足球員，打後衞位置，效力名古屋鯨魚。
藤代伸世

藤代伸世（1960年1月25號—）係日本足球員，司職中場，曾經喺1988年爲日本足球代表隊出場2次。
藤卷惠理子

藤卷惠理子，係日本嘅一個女藝人同埋配音員。
藤井美波

藤井美波，係日本嘅一個女藝人同埋配音員。
Bais, Ille-et-Vilaine

Bais, Ille-et-Vilaine係法國嘅一個市鎮，位置喺布禮斯大區嘅伊勒-維萊訥。
Baix

Baix係法國嘅一個市鎮，位置喺阿爾代什。
Bajonnette

Bajonnette係法國嘅一個市鎮，位置喺奧斯坦尼大區嘅熱爾。
Balaguier-d'Olt

Balaguier-d'Olt係法國嘅一個市鎮，位置喺阿韋龍。
Balaguier-sur-Rance

Balaguier-sur-Rance係法國嘅一個市鎮，位置喺阿韋龍。
Baklava

Baklava，又叫果仁蜜餅，係一種源自中東地區嘅甜品。個餅外面係酥皮，入面包住果仁，再用糖漿或者蜜糖來整甜佢。

做法
Baklava通常一大烹咁整。先要整filo酥皮，每層酥皮之間用牛油或者菜油分開。跟住加果仁碎，一般會用核桃或開心果，有時亦會用榛子。之後再加幾浸酥皮喺面。有啲Baklava會有好多層果仁，用酥皮格開；有啲就只有底面兩層酥皮同中間一層果仁。切開一件件，通開係平行四邊形、三角形、長方形或者菱形，跟住擺落180°C嘅焗爐焗半個鐘。焗完之後倒一浸糖漿上面，糖漿入面可能有蜜糖、玫瑰花水或者橙花水。之後攤凍上碟就食得。

起源
一般相信，Baklava係鄂圖曼帝國嘅宮廷發明。最早嘅記載係喺伊爾坦堡嘅托卡比皇宮(Topkapı)，蘇丹每年齋戒月會喺一個叫做Baklava Alayı嘅儀式道請佢嘅近䘙食呢種餅。
至於發明呢種餅嘅大廚受乜嘢啟發，就唔係太清楚。學者認為有三個可能：一種拜占庭帝國嘅宮廷甜品、一種突厥甜品、同一種波斯甜品。

唔同地方嘅Baklava
維基同享有多媒體嘅嘢：Baklava
土耳其、中東地區、高加索地區、巴爾幹半島、同埋北非都有各自嘅Baklava風格。呢啲地方大部分人信奉伊斯蘭教。

比較特別嘅係信東正教嘅希臘。希臘傳統要放33層酥皮入個Baklava度，象徵耶穌受難時33歲。
阿爾及利亞嘅Baklava
突尼西亞嘅Baklava
耶路撒冷嘅Baklava
倫敦嘅希臘人鋪頭賣嘅Baklava
Balacet

Balacet係法國嘅一個市鎮，位置喺阿列日。
Balaguères

Balaguères係法國嘅一個市鎮，位置喺阿列日。
Baladou

Baladou係法國嘅一個市鎮，位置喺奧斯坦尼大區嘅洛特。
Artigue

Artigue係法國嘅一個市鎮，位置喺奧斯坦尼大區嘅上加龍。
Arthémonay

Arthémonay係法國嘅一個市鎮，位置喺德龍。
Artigat

Artigat係法國嘅一個市鎮，位置喺阿列日。
Artur Bruno

Artur José Vieira Bruno（1959年8月4號—）係巴西學者、教授同政治人。佢喺塞阿拉州福塔雷薩市出世，1986年至1995年間出任福塔雷薩市議員，1995年至2011年期間出任塞阿拉州立法會成員。2011年開始做塞阿拉州眾議員。
菠菜

菠菜（粵拼：bo1 coi3；學名：Spinacia oleracea），又叫菠薐菜，菜一種。生物學歸藜科菠菜屬。草本植物，常綠，一二年生，根帶紅色，又叫赤根菜。原出波斯，今下伊朗一帶，如今全球各地都可以搵到。蔬菜之中，譽為身價最高。古代，亞剌伯佬成日話佢做「菜中之王」。
菠菜有兩種，一種圓葉，一種尖葉。尖葉耐寒，秋冬會種，圓葉就春夏。菠菜成樖都食得，根葉莖都可以做餸。

名
菠菜有好多名，古名菠薐菜。佢由西域傳入，經常有同音異。
波菜記載由唐時傳入。宋時有現時最早記載。

唐
《劉賓客嘉話錄》寫菠棱。本書記載劉禹錫。
菜之菠棱者，本西國中，有僧自彼將其子來，如苜蓿、蒲陶，因張騫而至也。絢曰：「豈非頗棱國將來，而語訛為菠棱耶。」
唐時有頗棱國，送上菠菜種籽。訛寫菠棱。

宋
《唐會要》寫波稜菜。
泥婆羅國泥婆羅。在吐蕃之西樂陵川。⋯⋯初。提婆之父為其叔所殺。提婆出奔。吐蕃納之。遂臣吐蕃。貞觀中。使者李義使天竺。道其國。提婆大喜。延使者觀阿耆婆彌池。池週迴二十餘丈，以物投之。則生煙焰。懸釜而炊。須臾可熟。二十一年。遣使獻波稜菜渾提蔥。
泥婆羅國，今下寫尼泊爾。唐貞觀二十年，泥婆羅國遣使大唐，獻波稜菜，波菜傳入。
《嘉祐補注本草》寫菠薐。

明
《本草品彙精要》寫赤根菜。
《本草綱目》寫菠、菠菜、波斯草、赤根菜。

清
菠薐，見於《植物名實圖考》。
《植物名實圖考》記菠薐菜。

史
菠菜出自古波斯，何時傳入印度未知。唐貞觀二十一年，即西元六四七年，尼泊爾遣使帶種籽傳入大唐，自此中國廣為種植，至今大部份菠菜都係中國出產。
西元八二七年，回教徒帶菠到西西里，十一十二世紀，帶到西班牙南部。傳入歐洲其他地方較後。
一九三一年，大力水手卡通，廣為流行。主角食罐頭菠菜會一時大力無窮，西洋就將菠菜同卡通聯想一齊。廣東話將罐頭菠菜，繙成大力菜。

形態
佢嘅主根比較發達，好似啲老鼠條尾噉，紅色嘅肉質品種，味道比較甜，但佢嘅側根冇咁發達。而佢嘅莖係直立中空版，生到5dm嘅位就出分枝。葉一般係翠綠色，樣比較大。而佢嘅花係風媒花，公乸唔同菜，有時出公乸同菜嘅雙性花。而核嘅命比較短，凈得3~5年命。

營養價值
呢種植物嘅營養價值比較犀利，有好多蛋白質、脂肪、維他命C同Ca、Fe元素響度。成日食佢可以防止缺少維生素。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
菠菜可以做藥，佢有養血、止血、平肝、潤燥嘅功效。

注意事項
但係菠菜有好多草酸，由於佢嘅鐵同鈣元素可以同草酸產生化學反應：
Fe2+ + 2HOOC-COO- → (HOOC-COO)2Fe ↓
Ca2+ + 2HOOC-COO- → (HOOC-COO)2Ca ↓
從而影響Ca同Fe嘅吸收。所以菠菜唔可以同豆腐炒或放喺鐵鑊度煮。
菠蘿

菠蘿係一種熱帶植物，亦都係一種生果，學名Ananas comosus。菠蘿樹高約1.5米，係草本多年生植物，有卅幾塊葉，葉長有坑，兼且係尖。條梗（讀「gwaang2」或者「kwaang2」）好硬。菠蘿果多肉，係由好多朵花生成。
菠蘿原生南美洲中部，不過畀西班牙人帶到世界各地，好似加勒比海、太平洋、菲律賓、印度。之後再傳入廣東，初頭叫波蜜。舊時菠蘿都係香港名產。
菠蘿有酵素，可以分解蛋白質。所以菠蘿未經處理而生食，口同脷都係蛋白質，會畀酵素分解。故此，一般浸過鹽水先食。若果菠蘿同牛肉一齊煮，酵素正好解去牛肉嘅靭。

名
粵語叫菠蘿，國語叫菠蘿、鳳梨或者黃梨，但係喺臺灣同福建又叫做旺來。

文化
手榴彈嘅外形似菠蘿，所以菠蘿亦係炸彈嘅別稱。
菠蘿山

菠蘿山（Por Lo Shan）係香港嘅山，海拔高120米，喺屯門區。
菠蘿汁

菠蘿汁係用菠蘿榨出嚟嘅果汁嘢飲。由於菠蘿有能分解蛋白質嘅酵素，所以可以幫手消滯。
菜飯

菜飯係飯嘅一種，即係將菜粒同飯撈埋一齊，中國同日本都有。
中國嘅菜飯多數被睇成係上海菜，做法係將菜（通常用小棠菜）切粗粒，同白米、上湯煮成熟飯。菜飯好多時都配埋上海排骨一齊食。
菟絲子屬

菟絲子屬（粵拼：tou3 si1 zi2 suk6，學名：Cuscuta），係旋花科下嘅一個屬，屬於草本植物。
菠蘿冰

菠蘿冰係一種用菠蘿整成嘅甜品、嘢飲，起源於香港嘅冰室。
整法係將菠蘿提取果汁，再加入菠蘿粒、糖漿、水同冰塊。
菠蘿撻

菠蘿撻係用菠蘿果占做餡嘅撻，主要喺東南亞流行。
粟國村

粟國村（日文：粟国村／あぐにそん Aguni son */?，琉球文：粟国／アグニ Aguni）係日本沖繩縣島尻郡嘅一個村。
粟國機場

粟國機場（粵音：suk1 gwok3 gei1 coeng4）係喺沖繩琉球群島嘅一個機場，喺1978年嗰陣起好兼且開放畀人用嚟搭飛機。
粗頜福氏躄魚

粗頜福氏躄魚（學名：Fowlerichthys avalonis）係躄魚科福氏躄魚屬嘅其中一個種。
粘液水腫

粘液水腫（英文：Myxedema）係甲狀腺功能低下引起嘅一種皮膚變化，呢一種皮膚變化其實係由於黏液多醣響真皮嗰度積聚引起，所以叫黏液水腫。
粘菌

粘菌（英文：slime mold）係一個唔正式嘅名，指幾種唔同嘅真菌生物，佢哋可以作爲單細胞生物生存，亦都可以黐埋一齊形成多細胞嘅繁殖結構。
粟特

粟特（波斯文：سُغْد‎），又叫做粟特拿，係古代嘅印歐文明，領土大致係而家嘅塔吉克、烏茲別克、哈薩克同吉爾吉斯一帶。粟特人喺絲路嘅貿易度發揮咗重要作用。

絲路貿易
大部分嘅商人並冇行嗮成條絲路，佢哋主要係同中介商交易，而呢啲中介商亦紮根喺和田、敦煌之類嘅綠洲城市。之不過，粟特人就建立咗一個從粟特到中國、全程2400幾公里嘅商業網絡，而網絡又運作得相當成功，成功到于闐國嘅人直接將所有做（絲路）生意嘅都叫做「粟特」，無論佢哋係咪屬於種族或者文化定義嘅粟特人。
粟特同中國嘅聯繫，最早可以追溯到西漢時期。當時漢武帝派張騫出使西域，而張騫返歸之後，將佢喺西域嘅見聞，寫低做紀錄。喺佢嘅紀錄度，粟特地區叫「康居」。

名人堂
斯比塔馬尼：公元前4世紀晚期嘅粟特武將，佢發起咗針對亞歷山大大帝嘅叛亂。
康僧會：公元3世紀左右，住喺交趾郡嘅佛教和尚。
安祿山：公元8世紀嘅唐代武將，父系屬粟特，家族亦都有突厥淵源，741到755年佢為唐朝效力，負責邊境嘅防禦。之後，安祿山發動安史之亂，但最後失敗。安史之亂持續咗八年，之後嘅唐朝漸漸走向衰落。
安慶緒：安祿山個仔，喺安史之亂期間殺咗佢老竇，自稱「大燕皇帝」，之後佢再畀史思明殺埋。
安從進：中國唐代晚期同後晉時期嘅武將。
粗背蝙蝠魚

粗背蝙蝠魚（學名：Ogcocephalus parvus）係棘茄魚科蝙蝠魚屬嘅其中一個種。
CD

CD（英文：Compact Disc）係一種用嚟儲存數碼內容嘅光碟，之前係用喺數碼音樂開發。而呢種光碟喺1982年正式誕生，到而家為止，重係商業錄音嘅標準儲存媒體。
喺未出現CD之前，嗰時嘅音響系統都係用模擬訊號嚟發動，而音樂都喺直徑30公分嘅密紋唱片、收音機同錄音機嗰邊嚟，嗰時係重未有數碼音響，而CD出現咗之後，佢係繼電晶體之後最偉大嘅發明。
CD嘅長度本來飛利浦恁住係60分鐘，74分鐘係索尼當時嗰個做指揮家出身嘅老細嘅決定，係特登設計到播古典音樂唔使反碟。

發展史
其實之前家下屋企成日用嘅CD光碟機係喺1974年，由荷蘭嘅飛利浦公司同日本嘅Sony一齊搞合作，跟住發佈出嚟嘅音樂光碟（jam1 ngok6 gwong1 dip5；Audio CD），重可以嗌成CD-DA（Compact Disc-Digital Audio）；就係噉，由於其它儲存媒體市場喺度開始發展，結果就連續推出咗一系列嘅光碟曬士同產品。
之前CD凈係考慮做家電同唱片市場而冇考慮到CD重可以發展到用喺電腦入面。嗰時係重未有3.5吋軟盤，而負責電腦儲存啲嘢重停留喺5.25吋軟盤。
後嚟CD技術發展成用嚟儲存文件，俾人話成係CD-ROM546。之後出現咗可以刻錄嘅光碟，包括咗凈係可以刻錄一次嘅CD-R同埋可以重複刻錄嘅CD-RW，一直到2007年為止，佢變咗個人電腦界入面用得最多嘅其中一個儲存媒體。由於CD同佢嘅衍生格式都成功咗，喺2004年，全球範圍入面嘅Audio CD、CD-ROM、CD-R、CD-RW等總共夾埋嘅總銷量，已經去到300億鉼。
自從CD喺音響市場入面出現咗之後，直徑30公分嘅密紋唱片慢慢噉開始淘汰。之後冚唪唥同CD有關嘅同類產品（包埋DVD、EVD同BD）都係噉出嚟嘅。
CD+G

CD+G係一種同時有音樂同低解像圖嘅CD格式，兼容CD-DA。
CD-DA

CD-DA（Compact Disc Digital Audio），又叫數碼音樂光碟，係音樂CD嘅標準格式。

紅皮書音頻規則
紅皮書嘅基本規則：
最長播放時間係78分鐘（包括暫停）。
音軌最短時間限制為4秒鐘（包括2秒暫停）。
音軌至多99軌。
索引點（以每一音軌內）嘅最大數量為99，無最大時間限制。
必須包括國際標準音像製品編碼（ISRC）用嚟辨識。
CD-R

CD-R（Compact Disc-Recordable），係數據CD嘅其中一個標準格式，可以寫一次，之後就只可以讀唔可以寫。
CD-TEXT

CD-TEXT（シーディーテキスト）係1996年由日本索尼公司發布嘅一種同時有音樂同文字嘅CD格式，呢種格式可以添加5000個英文同數字（最大6000個），包括2500個日文漢字（最大3000個）。
CD-ROM

CD-ROM（Compact Disc Read-Only Memory），又叫唯讀記憶光碟，係數據CD嘅其中一個標準格式，資料已經預先寫落隻碟，只可以讀唔可以寫。
萬紫千紅

萬紫千紅，一個成語，形容百花齊放。
萬紫千紅 (1943年)，上海一齣漢奸電影。
萬紫千紅 (1968年)，香港一齣粵語長片，陸邦導演，蕭芳芳、胡楓主演。
萬維網

萬維網（World Wide Web，簡稱WWW）係一個資料空間，空間入面嘅資源都有自己嘅「統一資源標識符」（URL），再通過超文本傳輸協議（HTTP）送畀用嗰個人。萬維網係依靠互聯網嘅一項服務，有別於內聯網自己本身有嘅協議。
萬維網並唔等於互聯網，萬維網只係互聯網所提供嘅服務之一，係靠互聯網運作嘅一個服務。

標準
呢篇萬維網係關於互聯網嘅楔位文章，重未寫完嘅。麻煩你幫手充實佢。
萬綺雯

萬綺雯（Joey Meng，1970年10月2號—）係香港藝人，無綫電視同亞洲電視前藝員，亦係1989年亞洲小姐競選亞軍，代表作係亞視劇集系列《我和殭屍有個約會》。2020年3月約滿離開無綫電視。
萬秀

萬秀係中國廣西梧州一區，面積407平方公里，人口16萬。
蘋果速銷

蘋果速銷（adMart）係舊時香港壹傳媒旗下嘅零售業務，1999年6月開張，主要賣食品、飲品、日用品同電子產品，畀客人經網上或者電話訂貨，再安排自家車隊直接送貨畀客。佢雖然大量投放資金去經營，但一直未能夠由連鎖超級市場搶到市佔率，最終2000年12月11號全線執笠。
蘋果樹

蘋果樹（學名：Malus domestica）係一種樹，係薔薇科植物，好多地方都有種。佢係5-12米高係細小落葉喬木，有好密樹冠。葉係互生，卵形，花係粉紅色，果響秋天成熟。佢嘅果叫蘋果，係一種生果。
蘋果照妖鏡

蘋果照妖鏡，係指一啲由《蘋果日報》刊登，銳利度同雜訊都極高嘅相，會將唔少人影得好樣衰。有媒體形容，蘋果照妖鏡令明星同好多公眾人物聞風喪膽，亦有網民話「蘋果照妖鏡，影乜都唔靚」、「蘋果照妖鏡，照出女星病！」。其中一啲比較經典嘅照妖鏡相，包括張栢芝反白眼、黃伊汶小丑神等。

出現嘅原因
有都市傳說話，當初係因為《蘋果日報》為咗慳油墨，將相片嘅對比度提升，加上極高雜訊後再將照片壓縮，以減低印刷嗰陣所需要嘅油墨，於是就出現咗「蘋果照妖鏡」。

相關事件
2021年6月，香港警察用《香港國安法》嘅名義，連理據同法庭嘅頒令都無，拉咗壹傳媒幾個高層，又凍結壹傳媒嘅銀行戶口，最後搞到蘋果日報同壹週刊停刊。事件除咗引起好多香港人同國際社會關注香港新聞自由被政府嚴重破壞，亦有唔少媒體同公眾人物都分享自己或其他人被蘋果照妖鏡捕捉到尷尬畫面嘅相，懷緬一下以前《蘋果日報》嘅舊時光。元朗區議員張秀賢亦曾經被蘋果照妖鏡影低，面對蘋果日報同壹週刊停刊，佢亦曾經話，如果保得住蘋果，唔介意畀照妖鏡影成世。
蘋果汁

蘋果汁係用蘋果榨出嚟嘅果汁嘢飲，亦係比較常見嘅果汁。因為氧化關係，蘋果汁唔會好似果肉咁白，而係茶色。
佢可以幫助加速腸道嘅蠕動，如果腸道原本就有唔正常蠕動嘅情況，蘋果汁就會喺腸道內產生氣體；如果條腸受到食物刺激，可以飲新鮮蘋果汁或者溝咗水嘅濃縮果汁嚟幫助減輕刺激。
新鮮嘅蘋果汁含有維他命A同C，亦可以提供能量，因為含有糖。
蘋果薄荷

蘋果薄荷（Mentha suaveolens），又叫毛茸薄荷，係唇形科薄荷屬嘅一種植物，主要喺歐洲西部、地中海西部搵到。
蘋菓酒

蘋菓酒（英文cider），又寫蘋果酒，係酒嘅一種，由蘋果汁整成。
蘑菇目

蘑菇目（Agaricales），又叫傘菌目，係蘑菇綱一目，有33個科大約1.3萬個品種。
蘑菇屬

蘑菇屬（Agaricus），又叫傘菌屬，係蘑菇科一屬，有大約300個品種。
Chamboulive

Chamboulive係法國嘅一個市鎮，位置喺戈雷茲。
Chamborigaud

Chamborigaud係法國嘅一個市鎮，位置喺奧斯坦尼大區嘅加爾。
Chambon-sur-Voueize

Chambon-sur-Voueize係法國嘅一個市鎮，位置喺卡勒茲。
Chambonchard

Chambonchard係法國嘅一個市鎮，位置喺卡勒茲。
Chamborand

Chamborand係法國嘅一個市鎮，位置喺卡勒茲。
Chambray

Chambray係法國嘅一個市鎮，位置喺厄爾。
Chambérat

Chambérat係法國嘅一個市鎮，位置喺阿列。
Chambonas

Chambonas係法國嘅一個市鎮，位置喺阿爾代什。
紫水河

紫水河（粵拼：zi2 seoi2 ho4），又叫沙堤河（saa1 tai4 ho4），簡稱紫水，係位於廣東新會嘅河，喺會城西面，佢嘅水源出自石澗水庫，呢個水庫收集嘅係圭峰山嘅水流；然後佢從北向南流，穿過仁義村、永安村等地，最後匯入潭江（南坦海），全長3.5公里。
紫水河係新會八景之一，稱做紫水漁舟，喺吟詠新會八景嘅粵詩中叫沙堤紫水清。紫水嘅名，相傳係宋代時，呢條河嘅水變成紫色，持續咗十幾日，喺古代紫色係高貴嘅顏色，所以呢種現象啲人認爲夠晒吉祥，就叫佢做紫水河。紫水河兩邊嘅地名，有唔少帶「紫」字，如紫雲里、紫龍里、紫竹里、紫源里、紫盛里、紫水里、紫華園、紫雲觀。「紫水漁舟」講嘅景象係出海捕撈嘅漁船夜泊堤邊，啲漁歌喺條河度唱。民間傳說紫水河床度有嚿大石，樣似鯉魚，啲人話係鯉王，啲鯉魚都會過來條河拜鯉王，所以條河多鯉魚，啲漁民就聚來呢處捉魚。
自從改革開放後，當地工業化，週邊啲工業廢水、居民污水排入條河，兼且源頭水量少咗，條河嘅淤積嚴重，變成條污糟臭涌。後來新會政府立項整治河涌，紫水河納入計劃：2004年5月，投入200萬人民幣治理條河；2011年6月，再次清淤淨化；但仲係情況反覆，水污染嚴重。從2016年開始，大概投入資金7.2億元人民幣，又再治理紫水河。
2012年3月嘅紫水河，見到污染好嚴重
2019年4月落完大雨後，喺仁義村向北望去
紫沙蛇

紫沙蛇（Psammodynastes pulverulentus）係毒蛇嘅一種。分布印度至南中國（包括台灣島），東南亞地區。日行性，鍾意喺山邊嘅草原或灌木林度棲息。以青蛙同簷蛇呢啲小動物為主。
紫檀

紫檀（粵拼：zi2 taan4；學名：Pterocarpus indicus）；重可以嗌紅血樹（hung4 hyut3 syu6）、薔薇木（coeng4 mei4 muk6）、羽葉檀（jyu5 jip6 taan4）、青龍木（cing1/ceng1 lung4 muk6）；喺日本嗰邊嗌卡連（kaa1 lin4；日文：カリン）；佢係蝶形花科紫檀屬嘅一種常綠或落葉喬木，原產地喺中國嘅廣東、雲南同海南島。而家喺中國嘅廣東、雲南、海南島同東南亞、印度、澳洲西北邊都可以搵到佢。
另外，呢種植物喺中國內地係列入咗國家一級重點保護植物。

形態
呢種植物一般有20——25米高，樹幹比較直。

用途
紫檀喺建材界嚟講，大多數都係話紅木嘅一種木，一般用嚟整雕刻藝術品同整凳等家具。另外，佢嘅樹脂、樹膠同木材都可以用嚟做藥。
紫水晶

紫水晶，又叫紫石英，係一種寶石，亦即係紫色嘅水晶，多數都係因為有鐵離子而令佢變成呢隻色。
維基同享有多媒體嘅嘢：Amethysts
紫波郡

紫波郡（粵拼：zi2 bo1 gwan6，日文：紫波郡／しわぐん Shiwa gun */?）係日本岩手縣嘅其中一個郡。
緯

緯（φ），又叫緯度，係地理座標系統上分南北嘅方法，赤道係0度，赤道北面（北半球）叫北緯（最北嘅北極係北緯90度），赤道南面（南半球）叫南緯（最北嘅南極係南緯90度）。跟緯度畫嘅線叫緯線。
緯線

緯線係跟地球緯度畫出嘅輔助線，每條都係隨地球自轉形成嘅軌跡，互相平行，最長係赤道，其餘緯線長度係赤道周長乘緯度餘弦，越近南極或北極就越短。
緱氏

緱（粵拼：gau1）係唐人姓氏，喺《百家姓》裏頭排第477位，依家經已冇乜人用。
呢篇緱氏係同姓氏有關嘅楔位文章，重未寫完嘅。麻煩你幫手充實佢。
練乙錚

練乙錚（英文：Joseph Lian Yi-zheng，1951年—）係香港經濟學者、作家。而家佢係日本山梨縣甲府山梨學院大學嘅經濟學教授。
練喺九龍華仁書院讀中學，之後喺美國讀大學，攞到卡爾頓學院數學高級榮譽學士，明尼蘇達大學明尼阿波利斯分校經濟學博士。1992年返香港，之前任教河濱加州大學。曾任香港科技大學商學院副院長，係科大首屆最傑出教學獎得主。後來佢接替沈鑒治，擔任《信報財經新聞》總編輯。

作品
《水清有魚》。壹出版。1995。ISBN 9625771018。
《浮桴記》。天地圖書有限公司。2005。ISBN 988201688X。
《中國——練乙錚文集I》。天窗出版社。2007。ISBN 9789881754189。
《香港——練乙錚文集II》。天窗出版社。2008。ISBN 9789881754196。
《國力——練乙錚文集III》。天窗出版社。2009。ISBN 9789881836359。
《港理——練乙錚文集IV》。天窗出版社。2009。ISBN 9789881866387。
《人文——練乙錚文集V》。天窗出版社。2010。ISBN 978-988-18879-7-9。
《環臺騎乘記》。天窗出版社。2013。ISBN 978-988-16807-6-1。
《博弈——練乙錚文集VI》。天窗出版社。2014。ISBN 978-988-16810-5-8。
緬甸遠征軍特種部隊

緬甸遠征軍特種部隊（chindits）係一支游擊隊，主要係喺緬甸對抗日本軍隊。
緬街－科學世界站

緬街－科學世界站（英文：Main Street-Science World）係加拿大溫哥華架空列車嘅一個車站，位於溫哥華嘅火車站太平洋中央車站斜對面。

歷史
1980年代初，卑詩省政府和安大略省嘅公營企業市區運輸開發公司（Urban Transportation Development Corporation）落實喺大溫哥華地區興建架空列車系統之後，雙方決定先喺溫哥華市内正街同總站道交匯處一帶起一條1公里長嘅示範線同車站，以便當局確定車站所需嘅器材和設施，以及俾承建商喺架空列車主體項目開工之前先熟習建築工序。
1985年，架空列車正式投入收費服務，爾個站成為架空列車嘅一部份，並且正式起名做「緬街站」。緬街站同體育館站喺1986年溫哥華世博期間，運送過無數乘客來往爾兩個站附近嘅世博展館。後來，溫哥華城市儲蓄及信用合作社（VanCity）喺緬街站西邊起總部嘅時候，重要特登為當時已經起好嘅鐵軌留出空間。
到世博會結束徂之後，好多展館都先後被人拆除，但係緬街站西邊嘅博覽中心就留到落來。非營利組織「科學世界」喺世博會之後進駐徂博覽中心。1990年9月21號，經過改建嘅博覽中心改名做「科學世界」重新開幕，車站隨即改名為「緬街－科學世界站」。但係由於通訊唔暢順，當時有啲地圖將個站名印錯徂做「科學世界－緬街」。
作為成條博覽線最舊嘅車站，緬街－科學世界站嘅設施已經日趨老化。從2013年開始，運輸聯線開始對緬街－科學世界站進行大規模翻新。翻新目前重進行緊。
緬甸蟒蛇

緬甸蟒蛇，又叫緬甸岩蟒，係亞洲岩蟒兩個亞種之一，係顏色深啲，分佈大啲嘅蟒蛇。顏色黃或灰，重有唔規則嘅啡色鞍形花紋，好鬼易認得出嚟。紀錄中最大一條有成 6 米長。

分佈
亞洲南部。棲息響低地、大草原、濕地。響樹林地區比較活躍。緬甸品種主要分佈喺緬甸，泰國，中國南部同越南。另一品種：印度蟒蛇，分佈響印度同斯里蘭卡。

食啲乜
香港自然界裏面好重要嘅捕獵者，細條嗰陣會捉老鼠嚟食，大條時就會捉啲大啲嘅獵物，好似野豬仔，赤麂咁。記錄中至少有過一條成年緬甸蟒蛇吞咗成隻牛仔，1982年10月香港嘅電視台影到一條緬甸蟒蛇吐返隻吞咗嘅牛仔出嚟。佢哋冇毒，但係啲肌肉收縮力好強，箍死獵物。
若果冇咗蟒蛇存在，會令到獵物種群嘅大細突然失去平衡。

保育狀況
緬甸蟒蛇嘅白色變種
現時，蟒蛇面臨嘅威脅包括棲境遭破壞同人類捕獵（用嚟做皮革），以及響東南亞等分佈區內嘅俾人亂殺。香港1976年立法保護緬甸蟒蛇，唔畀捕殺。
蟒蛇脾性唔差，響香港以外地區，唔少動物園會將佢哋當展品。香港動植物公園，嘉道理農場暨植物園而家都有緬甸蟒蛇展出。另外，亦有私人飼養個別品種，或白色變種。響一啲國家，有人會亂咁放生緬甸蟒蛇，嚴重威脅當地嘅生態系統。
緬甸軍機入侵雲南事件

2015年緬甸軍機侵入雲南事件係指2015年3月緬甸北部內戰入面緬甸空軍戰機多次突然飛入中國邊界係咁揼炸彈。3月13號嘅一次三粒炸彈就揼咗落去雲南省臨滄市耿馬縣孟定鎮河外嘅大水桑樹，搞到中國公民五死八傷。

背景
内文：2015年果敢軍事衝突
2015年2月9號開始，緬甸政府軍就對緬甸北部嘅果敢地區（緬甸撣邦果敢自治區）揮軍北上，緬甸果敢同盟軍就喺克欽獨立軍、德昂民族解放軍之類嘅緬北武裝部隊支持入面開始反攻，冇幾耐戰事就一觸即發。到咗2月17號，緬甸總統吳登盛簽咗總統令，喺果敢地區實施90日嘅緊急狀態，而且用軍隊接收晒當地所有權力。而呢場仗係咁打落去搞到好多緬甸人做咗難民去晒中國雲南省。3月7號雲南省委書記李紀恆話有成六萬人從緬甸去咗中國。

經過
3月8號，緬甸政府軍同緬北武裝衝突嗰時，有流彈飛咗入中國，搞到有屋爛咗，但係冇人受傷。
3月12號，緬甸又有一架軍機飛入中國，揼咗兩枚炸彈之後炒埋機，而殘骸就喺13號下晝四點左右喺薄刀山被人發現。
3月13號16點30分左右，緬軍空軍第四次飛入中國，第三次對中國揼炸彈。有三個炸彈落咗喺雲南省臨滄市耿馬縣孟定鎮河外嘅大水桑樹，死咗三個中國人，好多人受咗傷，其中一個傷者喺醫院因為傷勢嚴重死埋。距離事發地三公里嘅當地中國村民張小姐話事發嗰時當地村民喺度砍緊蔗，「之後我地就聽到緬甸戰鬥機飛過嚟，喺附近爆炸，我哋半個鐘之後去到現場嗰時雲南當地嘅工作人員亦已經去到現場。」「現場殘肢被炸到周圍都係」。
練功券

練功券，全名銀行練功專用券或者出納點鈔（數錢）專用紙，又叫數錢券，係畀中國大陸嘅銀行人員練數銀紙技能嗰時當真銀紙用嘅道具。中國大陸以外嘅地方並無類似嘅嘢，皆因多數會直接用真銀紙嚟練數銀紙。

概述
中華人民共和國成立時，已存在金融機關工作人員用廢鈔練數錢嘅情況。1989年起開始印製專用券，佢哋紙質、紙幅同真鈔基本相同，多數喺上海、石家莊、西安、成都、保定等印鈔廠印製，有啲甚至有埋水印等防偽措施，亦經常隨新版紙幣發行而出新。練功券一般分三類：各大金融機構所印嘅，有明顯標籤，通稱「通用券」；各金融機構嘅省（市）一級分支所印，有分支機構標籤嘅「地方券」；印刷簡單，只標明「點錢專用紙」、「練功專用」等字樣嘅「行業券」。
因為佢獨特地位同多樣性（除人民幣外亦有外幣版本）、存量有限又價格適中，成為一啲愛好者嘅收藏品。

犯罪用途
中國大陸[邊個？ ]向澳洲、加拿大、香港等地輸出印有簡體中文「練功券」字樣嘅假幣。近期[咩時候？]，商家不時發現「強國大媽」用佢，懷疑有計劃嘅假鈔行騙。而家呢啲「練功券」喺淘寶網有售，但如受害者所指，偽鈔造工差，只喺受害人冇心機同燈光唔夠嘅情況，先可能俾人呃。事實上，歐美西方多國同香港嘅銀行都冇用過「練功券」。喺香港，呢啲仿真銀紙，包括道具在內，未申請許可權而藏有即屬犯法
。
Clérey

Clérey係法國嘅一個市鎮，位置喺奧布。
Clérieux

Clérieux係法國嘅一個市鎮，位置喺德龍。
Cléon-d'Andran

Cléon-d'Andran係法國嘅一個市鎮，位置喺德龍。
Clérac

Clérac係法國嘅一個市鎮，位置喺濱海沙藍特。
Clémont

Clémont係法國嘅一個市鎮，位置喺些爾。
Cléron

Cléron係法國嘅一個市鎮，位置喺杜。
Clénay

Clénay係法國嘅一個市鎮，位置喺黃金丘。
Cléder

Cléder係法國嘅一個市鎮，位置喺布禮斯大區嘅菲尼斯泰爾。
Dégagnac

Dégagnac係法國嘅一個市鎮，位置喺奧斯坦尼大區嘅洛特。
Dussac

Dussac係法國嘅一個市鎮，位置喺多多涅。
Dusty Bottle

Dusty Bottle係一隊喺2016年組成嘅香港樂隊，初初由鍵琴手JNY、結他手Jeff、低音結他手Matt，同埋鼓手Kay組成。樂隊喺2018年加盟環球唱片旗下廠牌Brave Nusic。2018年推出四支英文單曲，由四位唔同嘅女歌手作為主音。2019年，女主音周詠婷（Kerryta）正式加入，推出粵語單曲《You Don’t Know Me》。 但去到2020年2月，Jeff因為武漢肺炎疫情搞到入不敷支而離隊。 同年11月13號，Dusty Bottle喺由叱咤903主辦嘅「叱咤樂壇 x Dusty Bottle & Friends @ Paradise」音樂會上宣布解散，成員會作獨立發展，但唔排除重組嘅可能。
Dusty Springfield

Dusty Springfield（1939年4月16號—1999年3月2號）係英國流行樂同靈魂樂女歌手。

職業生涯
作為一個唱靈魂樂嘅白人，佢有把好特別嘅聲線，人哋就嗌佢做「白人靈魂樂皇后」（White Queen of Soul）。
喺做獨唱歌手之前Dusty Springfield係三重唱組合「The Springfields」嘅主音歌手，呢個組合嘅成員包括咗佢同大佬Tim重有另一個歌手。
Durnes

Durnes係法國嘅一個市鎮，位置喺杜。
萃峯

萃峯（英文：The Oakhill）係香港私人樓，喺香港島灣仔活道28號，高42層，由麗新集團、美國國際集團發展，2011年10月入伙。
萊姆

萊姆（Stanisław Lem，1921年9月12號—2006年3月27號）係波蘭科幻小說作家，亦有研究哲學、未來學同文學評論。
萃取

萃取水果嘅成份。
萃取
係一種實驗操作，指利用混合物裡面嘅各種成份嘅唔同溶解度來分離混合物。萃取主要有兩種方式：
液－液萃取：用選定嘅液態溶劑分離混合物中嘅某種液態成份。用液－液萃取嘅時候，溶劑必須具有選擇性溶解能力、必須有好嘅熱穩定性同化學穩定性，最重要嘅係唔可以同萃取目標相溶。
液－固萃取：用選定嘅液態溶劑分離混合物中嘅某種固態成份。
萃取操作唔會造成萃取目標化學成份嘅改變，因此係一個物理過程。不過萃取操作經常會喺化學實驗裡面出現。
萊利斯塔德

萊利斯塔德（荷蘭文：Lelystad）係荷蘭傅利禾蘭首府，人口8萬。
萊夫艾瑞克森

萊夫艾瑞克森（Leif Erikson，970年—1020年）係維京探險家，亦係頭一位發現北美洲大陸嘅歐洲探險家，比哥倫布足足早咗五百幾年。
萊·占士·他拔利

萊·占士·他拔利（粵拼：loi4 zim1 si5/si6 taa1 bat6 lei6；英文：Roy James Tarpley；1964年11月28號—2015年1月9號），簡稱萊·他拔利（loi4 taa1 bat6 lei6；Roy Tarpley，係美國一位嘅前籃球員，喺美國紐約州紐約出世，喺1988年贏過第六屆NBA年度新秀大獎。不過佢之後喺NBA嘅人氣就一直下滑，係因為喺1991年，佢食過可卡因嘅毒品，跟住人氣就一直下滑，最後佢喺1995年12月因為酗酒而一世冇得再打NBA。
但係佢喺歐洲嗰邊賺夠人氣嘅，之後佢去過全球嘅14個籃球會打過波，直到2006年佢退役為止。喺2009年3月佢同達拉斯牛仔籃球會同埋NBA打過官司，最後達成和解。
他拔利喺2015年1月9號死咗。究竟佢點死都重未明，不過有牛仔嘅內部人士話佢係死於肝衰竭。
統和

統和係大遼皇帝耶律隆緒嘅第一個年號，相當於公元983年到1012年，前後總共30年。
統一民族運動黨

統一民族運動黨 (格魯吉亞文：ერთიანი ნაციონალური მოძრაობა; UNM) 係格魯吉亞一個中間偏右嘅政黨，由薩卡什維利喺2001年創辦。呢個黨係玫瑰革命期間嘅主要發動黨，喺之後曾經做過執政黨，不過自從2012年一直都係做返反對黨。
統一碼聯盟

統一碼聯盟（英文：The Unicode Consortium；法文：le Consortium Unicode）是一個統籌統一碼（Unicode）發展嘅非營利機構。佢嘅宗旨係最終以統一碼取代其他現存嘅字符編碼，因為現存嘅編碼唔能夠喺多語言電腦環境中裏面使用。統一碼聯盟同時制訂咗幾種將現存編碼轉換成統一碼嘅指引，統稱為UTF（英文Unicode Transformation Format嘅首字母縮寫）。
統一碼聯盟有來自多個國家/地區嘅政府同各大軟件商嘅代表參與，同時規定對在讀學生減免部份會員費。與此同時，統一碼聯盟重同各個標準制訂機構合作。現時同統一碼聯盟合作嘅機構包括國際標準化組織、國際電工委員會、萬維網聯盟、互聯網工程工作小組同埋歐洲電腦製造商協會等。
統戰

統戰即係統一戰線，英文 United Front，先係列寧諗出嚟，然後毛澤東喺1939年「共產黨人」雜誌發刊詞上面話「統一戰線」係中共「三大法寶」之一。
統戰意思，即係話喺政治競爭入面，要掌握「聯合次要敵人，打擊主要敵人」嘅原則。

台灣
《自由時報》喺陳柏惟罷免案被通過之後，形容報復性罷免已經成為中共對台灣進行統戰，以及打壓台灣綠營嘅手段。
統計分析系統

SAS（Statistics Analysis System），由北卡羅來納州立大學兩個生物統計學研究生所編寫同製定嘅。最初只係數學統計軟件，之後係1976年由Jim Goodnight同John Sall兩個博士成立統計分析系統公司，並且正式推出相關軟件。之後喺1980年代至1990年代進一步發展，加入新嘅統計程序。喺2004年嘅第9版本更加入咗方便用家嘅介面；而喺2010年加入Social media analytics product。
統一超商

統一超商（粵拼：tung2 jat1 ciu1 soeng1；英文：President Chain Store Corporation）係出自臺灣嘅便利店，佢嘅母公司係統一企業。

概要
統一超商臺北總部大樓
兩間7-Eleven喺新北市新店區同一個交界
捷順運輸日野500大貨車
1978年4月，統一企業集資1億9千萬元新臺幣，成立「統一超級商店股份有限公司」。出年5月，十四間「統一超級商店」同時開幕；然之後就一路發展多間分店，仲推出各種服務。佢個主要競爭對手包括全家便利商店、萊爾富同埋OK超商。
2000年代開始，統一超商同日本電通公司合作推出OPEN小將。而且OPEN小將響臺灣出名之後，好快就傳去到日本。
統合進步黨

統合進步黨（諺文：통합진보당，The Unified Progressive Party，UPP）係南韓嘅左派政黨。2011年12月5號創黨、黨代表係李正姬。
2012年，7個國會議員退黨，另立進步正義黨。
2014年，統合進步黨因為親北韓嘅立場，畀南韓憲法法院勒令解散。
統營

統營（韓文：통영시／統營市 Tongyeong si */?）係大韓民國慶尚南道嘅一個市。
視像電話

視像電話係種電話，除咗好似一般電話用聲去溝通，重可以互相睇到對方個樣。
視力

視力係用眼睇嘢嘅能力，主要係睇得夠唔夠清楚。
視桿細胞

視桿細胞（rod cell）係脊椎動物視網膜感光細胞嘅一種，敏感度高但感應光波長嘅能力弱，所以唔能夠分辨顏色但能夠幫手喺黑暗當中睇嘢。
視力障礙

視力障礙（Visual impairment，Vision impairment）簡稱視障、弱視，係指視覺下降到某一程度，導致無法以一般方法例如戴眼鏡矯正，亦包括嗰啲因為無法配戴或擁有眼鏡、隱形眼鏡，而視覺能力下降嘅人。視力障礙嘅定義，通常係指視力同最佳矯正值相比差到20/40或20/60；而盲嘅定義，通常係指接近完全或完全睇唔到嘢。視力障礙可能導致人喺日常生活活動（例如：揸車、閱讀、社交、行路）做成困難。

成因
全球最常見嘅視力障礙成因係未矯正嘅屈光不正（43%）、白內障（33%）、青光眼（2%）。屈光不正包括近視、遠視、老花、散光。其中，白內障係最常見嘅致盲原因。其他可能導致視覺問題嘅毛病包括老年性黃斑部病變、糖尿病視網膜病變、眼红、兒童失明同多種感染。視力障礙亦可能係由於腦部問題而引起，例如中風、早產或創傷等。呢啲案例稱為皮層性視損傷。兒童定期做視力檢查，可以改善佢哋未來嘅願景同教育成就；成年人做視力檢查都有好處，透過視力測試可以確診出有冇視力障礙。
視差

視差係指由兩個唔同位置觀察同一樣嘢嗰陣，樣嘢喺視野嘅位置變化同差異，距離越近就有越大視差，所以可以憑視差估計距離。
視星等

視星等係人類用肉眼觀察可以睇到嘅恆星光度，最初將可以睇到嘅星分做一等星到六等星，後尾用對數比例，將每等星光度差距固定做2.512倍，就算光度高過1或者低過6都有數得計。
視光學

視光學（粵拼：si6 gwong1 hok6 | 英文：optometry）係一個健康護理嘅領域，亦係光學同眼科嘅結合，專門關注同處理同眼以及視覺系統相關嘅健康問題，例如係近視。
視神經

視筋，又叫眼系、視神經，係指位於視網膜後面啲神經，幫手將訊號轉上腦，途中訊號會經過多個腦區。
視像會議

視像會議（英文：videoconferencing），普通話叫視頻會議，係各方通過即時交換視像訊號嚟見面溝通嘅會議方式，需要用到攝影鏡頭同顯示器配合。
因為視像會議可以畀聾人用母語溝通，佢亦都算係一種無障礙輔助科技。
肉牛

肉牛（beef cattle）係指養嚟生產牛肉嘅牛隻。
肉溫度計

肉溫度計（Meat thermometer），俗稱肉探針，係煮食用嘅溫度計，用嚟量度一大嚿肉食（譬如牛扒）嘅中心溫度，判斷佢嘅生熟程度。
肉毒桿菌中毒

肉毒桿菌中毒（粵拼：juk6 duk6 gon3 kwan2 zung1 duk6，拉丁文：botulinus）係種好少見但係會死人嘅病，由肉毒桿菌整嘅毒素搞出嚟。呢個病嘅人初頭會覺得冇力、睇嘢唔清、攰、同埋講唔到嘢，跟住落嚟可能會出現手臂、腳、同埋肌肉冇力嘅症狀。
變格

變格（粵拼：bin3 gaak3 | 英文：declension）係指名詞、代名詞、形容詞、副詞或者冠詞因應特定嘅文法功能而作出嘅詞形變化。

拉丁文
英文嘅同格有關嘅詞形變化基本上已經完全消失，只係剩返代名詞有格（例如 he 喺 ACC 同 DAT 嘅情況下變做 him）同勉強仲有屬格（英文嘅 ’s 技術上唔係詞形變化）。相比之下，拉丁文（羅馬帝國嘅官方語言）就有豐富嘅格詞形變化，例如係 rēx－國王或者王者噉解－呢隻字噉，隻字係名詞，可以基於格同埋數量嚟做變化:p. 22：
噉睇吓以下呢啲拉丁文短語嘅粵譯：
rēx videt → 「國王睇到...」
rēgem videt → 「睇到國王...」
－兩句嘢都係表示「國王」嗰隻字行先，表示「睇到」嗰隻字行後。兩句嘢嘅分別在於句 1 嘅 rēx 係 NOM，而句 2 嘅 rēgem 係 ACC，所以句 1 嘅「國王」係句子嘅 S，係做出「睇到」呢樣動作嗰一方，而句 2 嘅「國王」係句子嘅 O，係「睇到」呢一樣動作嘅對象（或者受體）。

語序影響
睇埋：自由語序
變格可以幫手令一隻語言嘅語序變得比較自由，因為詞形變化理論上已經嘜低咗每隻字扮演乜嘢角色，就算（合理咁）掉亂啲字，意思上都照計會完全一樣。不過，現實未必係咁，例如，喺芬蘭文，啲字可以（合理咁）掉亂少少，但係如果次序掉亂過，擺喺句子前面嘅會係重點，亦即係雖然意思大致一樣，但係其實會有唔同。
例如，拉丁文、古希臘文同梵文都有變格，佢哋嘅語序亦自由過（例如）英文好多。
當然，語序要完全自由係冇可能嘅。
變換幾何

變換幾何學（英文：Transformation geometry）係幾何學一門，推廣咗全等同相似嘅概念，研究喺唔同嘅變換之下邊啲幾何性質係唔變嘅。
變焦鏡頭

變焦鏡頭（zoom-lens）係指可以改變焦距嘅鏡頭。